《简黎惟敬直阁兼怀梁柱臣中翰》
明代·文彭

抱病经旬独卧家，故人咫尺似天涯。愁添鬓改霜生镜，岁暮心惊雪作花。

白日看云飞桂海，青藜然火直金华。清宵只隔宫城月，怅望西南五色霞。

作者简介：（1498—1573）明苏州府长洲人，字寿承，号三桥，别号渔阳子、国子先生。文徵明长子。明经廷试第一，授秀水训导，官国子监博士。工书画，尤精篆刻。能诗，有《博士诗集》。